Държавен вестник, бр. 73, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  73
Раздел II
Избор на председатели и членове на комисиите 
за кариерно развитие на военнослужещите 
Чл. 12. (1) В деня на започване на работата 
на всяка една от комисиите по чл. 6 се оп­
ределят председател и членове на комисията 
при следния ред:
1. военнослужещите, определени със запо­
ведта по чл. 8, ал. 1, се явяват на посочените 
в заповедта по чл. 36 или 37а ППЗОВСРБ 
места и срокове;
2. ръководителят на съответната струк­
тура по управление на човешките ресурси 
(по личния състав) пред военнослужещите 
по т. 1 чрез жребий определя председател и 
7 членове, които отговарят на изискванията 
на чл. 53, ал. 2 ППЗОВСРБ;
3. за избора по т. 2 се изготвя протокол 
(приложение № 1), който се подписва от всички 
военнослужещи по т. 1.
(2) Комисията по ал. 1, т. 2 продължава 
работа на определеното място.
(3) Командирът (началникът) на военното 
формирование или ръководителят на съответ­
ната структура, в чийто състав е разглежданата 
длъжност, е член на комисията и участва в 
заседанието с право на глас.
Чл. 13. (1) В деня на започване на работа­
та на комисията по чл. 9, ал. 1 се определят 
председател и членове при следния ред:
1. военнослужещите, определени със запо­
ведта по чл. 11, ал. 1, се явяват на посочените 
в заповедта по чл. 36 или 37а ППЗОВСРБ 
места и срокове;
2. съответният ръководител на структурата 
по управление на човешките ресурси (по личен 
състав) по чл. 9, ал. 2 пред военнослужещите 
по т. 1 чрез жребий определя председател и 
5 членове, които отговарят на изискванията 
на чл. 58, ал. 3 ППЗОВСРБ;
3. за избора по т. 2 се изготвя протокол 
(приложение № 2), който се подписва от всички 
военнослужещи по т. 1.
(2) Комисията по ал. 1, т. 2 продължава 
работа на определеното място.
(3) Командирът (началникът) на военното 
формирование или ръководителят на съответ­
ната структура, в чийто състав е разглежданата 
длъжност, е член на комисията и участва в 
заседанието с право на глас.
Г л а в а  т р е т а
РЕД ЗА РАБОТА НА КОМИСИИТЕ ЗА 
К АРИЕРНО РАЗВИТИЕ НА ВОЕННО­
СЛУЖЕЩИТЕ
Раздел I
Общи изисквания. Правомощия на комисиите
Чл. 14. (1) В помещенията за работа на 
комисиите за кариерно развитие на воен­
нослужещите се забранява използването на 
мобилни и стационарни телефони, както и 
други средства за свръзка.
(2) До окончателното приключване на ра­
ботата на комисиите се забранява влизането 
на външни лица в помещенията по ал. 1.
(3) При установяване на нарушения по ал. 1 
и 2, както и други действия с цел оказване 
на влияние върху гласуването и класирането 
на кандидатите, председателят прекратява 
работата на комисията и се пристъпва към 
нов избор на членове на комисията по реда 
и при условията на чл. 12 и 13.
Чл. 15. В случаите, когато член на комиси­
ята се разглежда за назначаване на вакантна 
длъжност или се разглежда военнослужещ, с 
който той е в конфликт на интереси, същият 
не участва в заседанието на комисията за 
тази длъжност.
Чл. 16. (1) Председателите, членовете на 
комисии, в т.ч. командирът (началникът) на 
военното формирование или ръководителят 
на съответната структура, в чийто състав е 
разглежданата длъжност, както и техническите 
секретари подписват декларация (приложение 
№ 3), че няма да изнасят и разпространяват 
сведения, факти и лични данни относно кан­
дидатите, че няма да участват в работата на 
комисията при разглеждане на кандидати, с 
които са в конфликт на интереси, и че ще 
спазват Правилата за поведение на военнослу­
жещите от състава на комисиите за кариерно 
развитие (приложение № 4).
(2) Лицата по ал. 1 носят дисциплинарна 
отговорност при нарушаване разпоредбите на 
тази инструкция.
Чл. 17. (1) Комисията по чл. 6, ал. 1, т. 1 
разглежда длъжностите, изискващи военно 
звание „полковник“ („капитан I ранг“) в Ми­
нистерството на отбраната, в структурите на 
пряко подчинение на министъра на отбраната 
и в Българската армия.
(2) Комисиите по чл. 6, ал. 1, т. 2 и 3 
разглеждат длъжностите, изискващи военно 
звание „подполковник“ („капитан II ранг“) и 
„майор“ („капитан III ранг“), в структурите, 
за които са назначени.
(3) Комисиите по чл. 9, ал. 1 разглеждат 
длъжностите за младши офицери и офицерски 
кандидати в структурите, за които са назна­
чени, както и длъжностите по чл. 9, ал. 3.
Раздел II
Ред за работа на комисиите за кариерно 
развитие на военнослужещите по Регистъ-
ра на вакантните длъжности за офицери и 
офицерски кандидати и по допълнителния 
Регистър на вакантните длъжности за офи-
цери и офицерски кандидати 
Чл. 18. (1) Комисиите по чл. 6, ал. 1 
провеждат заседанията си последователно в 
низходящ ред на военните звания. 
(2) Комисиите по чл. 9, ал. 1 работят след 
комисиите по чл. 6, ал. 1.